Заминларза дар баҳри Эгей (2020)

Заминларза дар баҳри Эгей — заминларза бо шиддати то 6,7, ки рӯзи ҷумъа, 30 октябри соли 2020, соати 13:51 ба вақти маҳаллӣ (16:51 ба вақти Душанбе), дар баҳри Эгей, тақрибан 14 км шимолу шарқи ҷазираи Самоси Юнон рух дод. Туркия ва Юнон зарар диданд.

Дар ноҳияҳои Байраклӣ ва Борноваи вилояти Измир аз 6 то 20 бино фурӯ рехтааст.

Дар ҷазираи Самос биноҳо осеб дидаанд, дар шаҳри Карловаси гунбази Калисои Модари Худо қисман фурӯ рехтааст. Дар шаҳри Сафариҳисор, дар 50-километрии шимоли Измир, заминҷунбӣ боиси сунамӣ шуд, ки кӯчаҳои шаҳр зери об монд. Дар Туркия 67 пасларза ба қайд гирифта шудааст..

Дар Туркия зилзила 111 нафарро кушт, 1035 нафар маҷрӯҳ шуданд. Дар Самос ду наврас ҳалок ва 4 нафар маҷрӯҳ шуданд.

 Заминларза 
Заминларза дар натиҷаи ихроҷ муқаррарӣ дар чуқурии начандон калони қабати замин дар дохили тахтасанги тектоникии Авруосиё дар қисми шарқии баҳри Эгей, тақрибан 250 км шимолтар аз сарҳади наздиктарини тақсимоти асосӣ ба амал омадааст, ки дар он ҷо лавҳаи африқоӣ бо суръати тақрибан 10 мм / сол ба самти Авруосиё ҳаракат мекунад. Бо сабаби ҷойгиршавии маркази зилзила, заминҷунбӣ дохиллавҳагӣ ҳисобида мешавад. Дар Туркия дар маҷмӯъ 84 пасларза ба қайд гирифта шудааст.

 Сунамӣ 
Системаҳои огоҳии сунамӣ дар ҷазираҳои Икария, Кос, Хиос ва Самос ба кор андохта шуданд. Расонаҳои маҳаллӣ навиштанд, ки дар Сафариҳисор, воқеъ дар 50-километрии ҷануби Измир, баҳр пас аз заминларза аз ҳад зиёд лабрез шуда, чанд минтақаи шаҳриро зери об гузошт.

 Ҷабрдидагон 
Рӯзи 3 ноябри соли 2020 Мақомоти идораи ҳолатҳои фавқулодаи Туркия хабар доданд, ки дар заминларза 107 нафар кушта ва 1027 нафар маҷрӯҳ шуданд. Аз ин шумор 144 нафар рӯзи 3 ноябр дар беморхонаҳо буданд. Пас аз он дар бораи фавти 111 гузориш дода шуд.

Дар Юнон, дар шаҳри Ватии Сомос, 2 хонандаи мактаби миёна ба ҳалокат расида 10 нафари дигар маҷрӯҳ шудаанд.

 Зарар 
Губернатори музофоти Измир Тунч Сойер гуфт, ки дар вилоят дар маҷмӯъ тақрибан бист хона хароб шудааст.

 Амалиёти наҷот 
Дарҳол пас аз заминларза, вазири тандурустии Туркия Фахриддин Коҷа гуфт, ки тақрибан чиҳил мошини ёрии таъҷилӣ, 35 гурӯҳи наҷотбахш ва ду чархболи ёрии таъҷилӣ ба ҷои ҳодиса ҳозир шудаанд. Ҳилоли Аҳмари Туркия фавран гурӯҳҳои шаш шаҳрро сафарбар кард, то минтақаҳои зарардидаро бо хӯрок таъмин кунад. Вазорати дифоъи ин кишвар аз интиқоли воҳидҳои AFAD ва жандармерияи Туркия аз пойгоҳи низомии Этимезгут ба музофотҳои зарардида хабар дод.

 Аксуламали байналмилалӣ 
Озарбойҷон ва Исроил, Фаронса ба кишварҳои зарардида дар рафъи оқибатҳои заминларза кумак пешниҳод карданд.

Сарвазири Юнон Кириакос Митсотакис ва Президенти Туркия Раҷаб Тайиб Эрдуғон пас аз заминҷунбӣ изҳороти муттаҳидкуниро табодул карданд ва ваъда доданд, ки ба ҳамдигар кумак хоҳанд кард.

 Эзоҳ 

Гурӯҳ:Рӯйдодҳои кунунӣ
Гурӯҳ:Заминларзаҳо аз рӯи алифбо
Гурӯҳ:Туркия дар соли 2020
Гурӯҳ:Юнон дар соли 2020
Гурӯҳ:Заминларзаҳои соли 2020
Гурӯҳ:Заминларзаҳо дар Туркия
Гурӯҳ:Заминларзаҳо дар Юнон
Гурӯҳ:Рӯйдодҳои 30 октябр
Гурӯҳ:Октябри соли 2020
Гурӯҳ:Баҳри Эгей